CELEX: 32005R0394
Language: lv
Date: 2005-03-08 00:00:00
Title: Komisijas Regula (EK) Nr. 394/2005 (2005. gada 8. marts), ar kuru groza Regulu (EK) Nr. 795/2004, ar ko nosaka sīki izstrādātus noteikumus par to, kā īstenot vienreizējo maksājumu shēmu, kas paredzēta Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un ar kuru pieļauj atkāpes no Regulas (EK) Nr. 1782/2003

10.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 63/17
            
         
      KOMISIJAS REGULA (EK) Nr. 394/2005
   (2005. gada 8. marts),
   ar kuru groza Regulu (EK) Nr. 795/2004, ar ko nosaka sīki izstrādātus noteikumus par to, kā īstenot vienreizējo maksājumu shēmu, kas paredzēta Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un ar kuru pieļauj atkāpes no Regulas (EK) Nr. 1782/2003
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 145. panta c), d) un q) punktu,
   tā kā:
   
               (1)
            
            
               Ar Komisijas Regulu (EK) Nr. 795/2004 (2) ir ieviesti īstenošanas noteikumi vienreizējo maksājumu shēmai, kas stāsies spēkā no 2005. gada. Tādējādi uzsāktā shēmas administratīvā un praktiskā īstenošana valsts līmenī atklājusi, ka vajadzīgi sīkāki noteikumi par dažiem shēmas jautājumiem, kā arī jāpaskaidro un jāpielāgo daži esošo noteikumu aspekti.
            
         
               (2)
            
            
               Jo īpaši jākonkretizē daudzgadīgu kultūraugu definīcija saistībā ar atbalsta piešķiršanas nosacījumiem par atmatā atstājamo zemi un saistībā ar atbalsta shēmu par kultūraugiem ar augstu enerģētisko vērtību, kas minēta Regulas (EK) Nr. 1782/2003 88. pantā.
            
         
               (3)
            
            
               Administratīvu iemeslu dēļ, lai ierobežotu tiesību uz maksājumiem daļu veidošanos tādā mērā, kā tas vajadzīgs, Regulas (EK) Nr. 795/2004 3. panta 4. punkts paredz, ka nodošanas gadījumā pirms esošo tiesību sadales visas esošās daļas jāizmanto. Jākonkretizē, ka šis noteikums attiecas uz tāda paša veida tiesībām, piemēram, parastās tiesības, tiesības par atmatu, tiesības, ja piešķirta atļauja saskaņā ar Regulas (EK) Nr. 1782/2003 60. pantu.
            
         
               (4)
            
            
               Saskaņā ar Regulas (EK) Nr. 795/2004 7. panta 6. punktu šajā pantā paredzētais mehānisms neattiecas uz lauksaimniekiem, kas hektārus pārdevuši vai iznomājuši. Ciktāl atbilstoša hektāru skaita pirkšanas, pārdošanas vai iznomāšanas fakts nav pretrunā šā mehānisma mērķim, jāparedz, ka mehānismu piemēro arī šādos gadījumos.
            
         
               (5)
            
            
               Regulas (EK) Nr. 795/2004 10. pants dažās situācijās paredz ieskaitīt atpakaļ valsts rezervē daļu pamatsummas. Administratīvu iemeslu dēļ ieteicams dalībvalstīm atļaut piemērot šādu samazinājumu virs noteiktā maksimuma.
            
         
               (6)
            
            
               Regulas (EK) Nr. 795/2004 21. panta 4. punktā noma pielīdzināta zemes pirkšanai ieguldījumu nolūkā. Jāņem vērā ieguldījumi ražošanas jaudā, kas veikti, zemi nomājot.
            
         
               (7)
            
            
               Regulas (EK) Nr. 795/2004 21. panta 2. punkta mērķis ir ņemt vērā to lauksaimnieku īpašo situāciju, kuri nopirkuši zemi, kas pārskata periodā bijusi iznomāta. Ieteicams precizēt šā noteikuma piemērošanas jomu, definējot attiecīgās nomas nosacījumus.
            
         
               (8)
            
            
               Regulas (EK) Nr. 1782/2003 46. panta 2. punkta otrajā daļā paredzēts, ka, izņemot force majeure gadījumu vai ārkārtas apstākļus, lauksaimnieks var nodot savas maksājumu tiesības bez zemes tikai pēc tam, kad viņš šīs regulas 44. panta nozīmē ir izmantojis vismaz 80 % no savām tiesībām uz maksājumu vismaz viena kalendārā gada laikā, vai pēc tam, kad viņš brīvprātīgi atdevis valsts rezervei visas tiesības uz maksājumu, kuras viņš nav izmantojis vienreizējo maksājumu shēmas piemērošanas pirmajā gadā. Ieteicams precizēt šā noteikuma piemērošanas nosacījumus.
            
         
               (9)
            
            
               Tādēļ attiecīgi jāgroza Regula (EK) Nr. 795/2004.
            
         
               (10)
            
            
               No 2006. gada 1. janvāra saskaņā ar 51. pantu Regulā (EK) Nr. 1782/2003, kas grozīta ar Padomes Regulu (EK) Nr. 864/2004 (3), dalībvalstis var atļaut hektāros, par kuriem ir tiesības pretendēt uz atbalstu, audzēt sekundāros kultūraugus ne ilgāk kā trīs mēnešu laika posmā, kas sākas katra gada 15. augustā. Ņemot vērā, ka līdz 2004. gada 31. decembrim šāda prakse atbilda spēkā esošajiem noteikumiem par tiešajiem maksājumiem un ka lauksaimnieki atkal varēja saņemt šādu atļauju saskaņā ar 2006. gada 1. janvāra jaunajiem noteikumiem, šīs prakses pārtraukšana uz vienu gadu lauksaimniekiem, kuri to izmantoja, radītu nopietnas ekonomiskas problēmas, kā arī izraisītu praktiskas un īpašas problēmas saistībā ar tiesībām saņemt atbalstu par zemi. Tādēļ, lai nodrošinātu pasākuma nepārtrauktību un ļautu lauksaimniekiem dalībvalstīs, kurās šāds lēmums tiktu pieņemts, laikus lemt par sēju, pamatoti vajadzīgs nodrošināt šīs iespējas piemērošanu 2005. gadā, atkāpjoties no Regulas (EK) Nr. 1782/2003.
            
         
               (11)
            
            
               Ņemot vērā, ka vienreizējo maksājumu shēmu piemēro no 2005. gada 1. janvāra, šī regula jāpiemēro ar atpakaļejošu datumu no tās pašas dienas.
            
         
               (12)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 795/2004 groza šādi.
   
               1)
            
            
               Regulas 2. panta c) un d) apakšpunktu aizstāj ar šo:
               
                           “c)
                        
                        
                           “ilggadīgās kultūras” ir nerotācijas kultūras, izņemot pastāvīgās ganības, kas atrodas uz attiecīgās zemes piecus gadus vai ilgāk un kas atkārtoti dod ražu, tostarp stādaudzētavas, kā definēts Komisijas Lēmuma 2000/115/EK (4) I pielikuma G/5 punktā, izņemot daudzgadīgās kultūras un šādu daudzgadīgu kultūru stādaudzētavas.
                           Regulas (EK) Nr. 1782/2003 54. panta 2. punkta nolūkā un tādu platību gadījumā, uz kurām attiecas arī atbalsts par kultūraugiem ar augstu enerģētisko vērtību, kas paredzēts šīs regulas 88. pantā, par daudzgadīgiem kultūraugiem uzskata īslaicīgas rotācijas jaunaudzes (KN kods ex 0602 90 41), Miscanthus sinensis (KN kods ex 0602 90 51) Phalaris arundicea (KN kods ex 1214 90 90). Taču Regulas (EK) Nr. 1782/2003 44. panta 2. punkta nolūkā pie hektāriem, par kuriem ir tiesības saņemt atbalstu, pieder
                           
                                       —
                                    
                                    
                                       platības, kurās iestādīti šādi kultūraugi laikā no 2004. gada 30. aprīļa līdz 2005. gada 10. martam,
                                    
                                 
                                       —
                                    
                                    
                                       platības, kurās iestādīti šādi kultūraugi līdz 2004. gada 30. aprīlim un kuras iznomātas vai nopirktas laikā no 2004. gada 30. aprīļa līdz 2005. gada 10. martam, piemērojot vienreizējo maksājumu shēmu.
                                    
                                 
                     
                           d)
                        
                        
                           “daudzgadīgi kultūraugi” ir šādi kultūraugi:
                           
                                       
                                          KN kods
                                       
                                    
                                    
                                        
                                    
                                 
                                       0709 10 00
                                    
                                    
                                       
                                          Artišoki
                                       
                                    
                                 
                                       0709 20 00
                                    
                                    
                                       
                                          Sparģeļi
                                       
                                    
                                 
                                       0709 90 90
                                    
                                    
                                       
                                          Rabarberi
                                       
                                    
                                 
                                       0810 20
                                    
                                    
                                       
                                          Avenes, kazenes, zīdkoka ogas un kazeņavenes
                                       
                                    
                                 
                                       0810 30
                                    
                                    
                                       
                                          Upenes, baltās vai sarkanās jāņogas un ērkšķogas
                                       
                                    
                                 
                                       0810 40
                                    
                                    
                                       
                                          Dzērvenes, mellenes un citas melleņu (Vaccinium) ģints ogas”
                                    
                                 
                     
         
               2)
            
            
               Regulas 3. panta 4. punktu aizstāj ar šādu:
               “4.   2. un 3. punkts attiecas vienīgi gadījumā, ja lauksaimniekam joprojām jādeklarē vai jānodod tiesības uz maksājumiem vai to daļa kopā ar hektāra daļu pēc esošo tāda paša veida tiesību uz maksājumiem vai to daļu deklarēšanas vai nodošanas.”
            
         
               3)
            
            
               Regulas 7. panta 6. punktu aizstāj ar šādu:
               “6.   1., 2., 3. un 4. punkta nolūkā hektārus, kuri nodoti, izmantojot nomu vai pārdošanu, un nav aizstāti ar atbilstošu hektāru skaitu, ietver lauksaimnieka deklarēto hektāru skaitā.”
            
         
               4)
            
            
               Šādu 6. punktu pievieno 10. pantam:
               “6.   Dalībvalstis var noteikt maksimumu, kuru pārsniedzot piemēro 1. punktu.”
            
         
               5)
            
            
               Regulas 21. panta 4. punktu aizstāj ar šādu:
               “4.   Piemērojot 1. punktu, sešu vai vairāk gadu ilgtermiņa nomu, kas sākta līdz vēlākais 2004. gada 15. maijam, uzskata par zemes pirkšanu vai ieguldījumiem ražošanas jaudā.”
            
         
               6)
            
            
               Regulas 22. panta 2. punktam pievieno šādu daļu:
               “Piemērojot šo punktu, “iznomāta zeme” ir zeme, kas pirkšanas laikā vai pēc tās bijusi iznomāta, nepagarinot līgumu, izņemot gadījumus, kad pagarināšana ir juridisks pienākums.”
            
         
               7)
            
            
               Regulas 25. pantam pievieno šādu punktu:
               “4.   Piemērojot Regulas (EK) Nr. 1782/2003 46. panta 2. punkta otro daļu, lauksaimnieka izmantoto tiesību uz maksājumu procentuālo daļu aprēķina, pamatojoties uz tiesību uz maksājumu skaitu, kas tam piešķirtas vienreizējo maksājumu shēmas pirmajā izmantošanas gadā, izņemot tiesības uz maksājumu, kas pārdotas kopā ar zemi, un tās jāizmanto viena kalendārā gada laikā.”
            
         
               8)
            
            
               Regulas 47. pantu aizstāj ar šo:
               “47. pants
               Maksimuma pārsniegšana
               Ja to maksājumu kopsumma, kas jāmaksā saskaņā ar katru no Regulas (EK) Nr. 1782/2003 66. līdz 71. pantā paredzētajām shēmām, pārsniedz atbilstīgi šīs regulas 64. panta 2. punktam noteikto maksimāli pieļaujamo daudzumu, maksājamo summu attiecīgajā gadā proporcionāli samazina.”
            
         2. pants
   Atkāpjoties no Regulas (EK) Nr. 1782/2003 51. panta, dalībvalstis var nolemt 2005. gadā piemērot 51. panta b) punkta otro daļu šajā regulā, kas grozīta ar Regulu (EK) Nr. 864/2004.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 8. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 118/2005 (OV L 24, 27.1.2005., 15. lpp.).
   
      (2)  OV L 141, 30.4.2004., 1. lpp. Regulā grozījumi izdarīti ar Regulu (EK) Nr. 1974/2004 (OV L 345, 20.11.2004., 85. lpp.).
   
      (3)  OV L 161, 30.4.2004., 48. lpp.
   
      (4)  OV L 38, 12.2.2000., 1. lpp.